Diari Oficial de la Generalitat Valenciana


Sumari del DOGV 9829, del 16-04-2024 (2024/2887)

ACORD de 4 de març de 2024, de la Direcció General de Patrimoni, d'incoació del procediment per a la declaració administrativa d'una herència intestada a favor de la Generalitat i adjudicació dels béns i drets d'esta herència.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2887


Data del document
:   04-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 4 de març de 2024, de la Direcció General de Patrimoni, d'incoació del procediment per a la declaració administrativa d'una herència intestada a favor de la Generalitat i adjudicació dels béns i drets d'esta herència. [2024/2887]  
Núm. d'expedient: ABI 6/2024  
Causant: Antonio Miguel Pastor Pérez  
DNI: \*\*\*\*093\*\*  
Lloc i data de la defunció: la Vila Joiosa (Alacant), 13 de març de 2012  
Últim domicili: la Vila Joiosa (Alacant)  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant ofici del Jutjat de Primera Instància i Instrucció número 3 de la Vila Joiosa (Alacant) de l'existència del procediment d'execució hipotecària 68/2021 contra l'herència jacent d'Antonio Miguel Pastor Pérez, aportant provisió de 5 de desembre de 2022.  
  
Mitjançant escrit de data 21 de desembre de 2022, de la Direcció General del Sector Públic i Patrimoni, Servici d'Herències Abintestat, se sol·licita al Jutjat de Primera Instància i Instrucció número 3 de la Vila Joiosa la documentació del causant que es trobe en el procediment d'execució hipotecària 68/2021.  
Amb data de registre d'entrada 1 de març de 2023, número de registre d'entrada 816, el Jutjat de Primera Instància i Instrucció número 3 de la Vila Joiosa presenta ofici de data 23 de febrer de 2023 s'adjunta còpia del document nacional d'identitat d'Antonio Miguel Pastor Pérez, sense aportar cap altra documentació del causant.  
  
El jutjat no aporta el certificat de defunció, el certificat de veïnatge administratiu, ni el certificat d'actes d'última voluntat, per la qual cosa des d'esta administració es van sol·licitar.  
Amb data de registre d'entrada 30 de maig de 2023, número de registre d'entrada 816, el Registre Civil de la Vila Joiosa aporta el certificat de defunció del causant en el qual s'establix la data de defunció el dia 13 de març de 2012, en estat civil de divorciat.  
Esta direcció general constata, mitjançant el certificat de veïnatge administratiu, de data de registre d'entrada 26 de juny de 2023, que el causant va estar empadronat a l'Ajuntament de la Vila Joiosa.  
  
En el certificat d'actes d'última voluntat, de data de registre d'entrada 13 de novembre de 2023, consta que Antonio Miguel Pastor Pérez no va atorgar testament.  
Com que no consta, en principi, l'existència de persones amb dret a heretar, correspon iniciar el procediment administratiu dirigit a efectuar la declaració de la Generalitat com a hereua abintestata.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 13 del decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
Primer  
Incoar el procediment de declaració de la Generalitat com a hereua abintestat d'Antonio Miguel Pastor Pérez, conforme amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A este efecte, si esta documentació no ha sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que es consideren necessaris per a la millor instrucció de l'expedient.  
  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 4 de març de 2024.- El director general de Patrimoni: Antonio Joaquín Woodward Poch.